ประจำเดือนมาเมื่อเดือนที่แล้ว วันที่ 24 มีเพศสัมพันธ์วันที่10มแล้วทานยาคุมฉุกเฉินไปแล้ว 1เม็ด ประมาน20นาทีมีเพศสัพันธุ์อีกครั้ง พอครบ12ชั่วโมงก็กินเม็ดที่2 แบบนี้ยังจะท้องอยู่ไหมคะ
สวัสดีค่ะ จากเหตุการณ์ดังกล่าวมา หากรับประทานยาคุมกำเนิดฉุกเฉินอย่างถูกต้อง โอกาสตั้งครรภ์น้อยยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%หากมีเพศสัมพันธ์ในช่วงเวลาใกล้เคียงกับการกินยาคุมฉุกเฉินเม็ดแรก น่าจะยังมีประสิทธิภาพในการป้องกันการตั้งครรภ์ได้แนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้นหากจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก